പമ്ബയാറിന്റെ തീരത്ത് ആശ്വാസംജലനിരപ്പ് താഴാതെ അച്ചന്കോവിലാര് ചെങ്ങന്നൂര്: നഗരസഭയിലെയും താലൂക്കിന്റെ പടിഞ്ഞാറന് മേഖലയിലെ വിവിധ പഞ്ചായത്തുകളിലെയും ജലനിരപ്പ് താഴ്ന്നു തുടങ്ങി. രണ്ടുദിവസമായി കനത്ത മഴ മാറിനിന്നത് ആശ്വാസമായി. പാണ്ടനാട്, തിരുവന്വണ്ടൂര്, പുലിയൂര്, ആലാ, ബുധനൂര് ഗ്രാമപഞ്ചായത്തുകളിലാണ് വെള്ളം ഇറങ്ങിത്തുടങ്ങിയത്. അതേസമയം അച്ചന്കോവിലാറിന്റെ സാന്നിധ്യമുള്ള വെണ്മണി പഞ്ചായത്തിന്റെ തെക്ക്പടിഞ്ഞാറന് പ്രദേശങ്ങളിലും ചെറിയനാട് ഗ്രാമപഞ്ചായത്തിന്റെ ഭാഗങ്ങളും വെള്ള ക്കെട്ടിലാണ്. വെണ്മണി ആശ്രമപടിയിലെ പലചരക്കു കട ഉള്പ്പെടെ നാല്പതോളം വീടുകള് വെള്ളക്കെട്ടില് തന്നെയാണ്. വെണ്മണികൊല്ലകടവ്മാവേലിക്കരപന്തളം റോഡിലെ വെള്ളക്കെട്ട് പൂര്ണമായി ഇറങ്ങിയിട്ടില്ല. ആശ്രമപടിയ്ക്ക് സമീപത്തെ വ്യാപാര സ്ഥാനങ്ങളും വെള്ളക്കെട്ടിലാണ്. വെണ്മണി വരമ്ബൂര് ഭാഗം പൂര്ണമായും വെള്ളത്തിലാണ്. നിരവധി കുടുംബങ്ങള് ബന്ധുവീടുകളിലേക്ക് മാറി. ഭൂരിപക്ഷം പേരും ദുരിതാശ്വാസ ക്യാമ്ബുകളിലാണ്. സാധനങ്ങളും വാഹനങ്ങളും ഉയരമുള്ള പ്രദേശത്തേക്ക് മാറ്റിയിരുന്നു. തിരുവന്വണ്ടൂര് ഗ്രാമപഞ്ചായത്തിലെ വനവാതുക്കര, ഇരമല്ലിക്കര ഭാഗത്തും ജലനിരപ്പ് ഉയര്ന്നു തന്നെ നില്ക്കുകയാണ്. ഇന്നലെ താലൂക്കില് 10 ക്യാമ്ബുകള് കൂടി തുറന്നു. ഇതോടെ ദുരിതാശ്വാസ ക്യാമ്ബുകളുടെ എണ്ണം 67 ആയി. 1530 കുടുംബങ്ങളില് നിന്നുള്ള 5153 പേരാണ് ക്യാമ്ബുകളിലുള്ളത്.